Pila ka traffic aides, indi makakita sang mga naga-illegal parking — PSTMO Head Jeck Conlu – Aksyon Radyo Iloilo\nPila ka traffic aides, indi makakita sang mga naga-illegal parking — PSTMO Head Jeck Conlu\nIloilo City – Pila ka traffic aides ang indi makakita sang mga naga-illegal parking sa dalanon sa syudad.\nPahayag ini ni Public Safety and Transportation Management Office head Jeck Conlu sang ginpamangkot ang mga traffic aides kon ngaa naga-egsister gihapon ang illegal parking. Suno kay Conlu, may traffic aides man nga nagarason nga ulihi na lang nila makita ang salakyan kag kon ila palapitan, wala na sang driver.\nGin-ako ni Conlu nga kulang sila sa tinawo kag gintutukan sang ila personnel sang nagligad nga inadlaw ang mga dalanon malapit sa mga eskwelahan bangud sa pagbukas sang klase.\nApang posible nga makabantay na ang mga traffic aides sa city proper area sugod buwas.\nLakip naman sa plano sang PSTMO agud mahagan-hagan ang illegal parking amo ang pagpasaka sa penalty sang mga violators.\nSuno kay Conlu, talakayon sa City Council ang suhestyun nga himuon P1,500; P3,000 kag P5,000 ang penalidad sa first, second kag third offence sang mga naga-illegal parking. (JoMaque)\nPrevious post Pagdakup sang tambay sa syudad, wala pa sang basehan suno kay Councilor Joshua Alim\nNext post Saka sa pletehan sang pumpboats nga may byahe Jordan Guimaras-Iloilo City, gin-aprobahan na sang MARINA\nPrevious post:Pagdakup sang tambay sa syudad, wala pa sang basehan suno kay Councilor Joshua Alim\nNext post:Saka sa pletehan sang pumpboats nga may byahe Jordan Guimaras-Iloilo City, gin-aprobahan na sang MARINA